
Latvijas Republika
TALSU NOVADA PAŠVALDĪBA
CENTRĀLĀ PĀRVALDE
Nodokļu maksātāja reģistrācijas Nr.90009113532
Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv
IEPIRKUMU KOMISIJA
Talsos

2024. gada 31. maijā

Ieinteresētajiem piegādātājiem

Jautājumu – atbilžu apkopojums atklātā konkursā
“Pansionāta “Lauciene” ēku energoefektivitātes paaugstināšanas 1. kārta”, identifikācijas Nr. TNP 2024/17

Talsu novada pašvaldības (turpmāk – Pasūtītājs) Iepirkumu komisija (turpmāk – Komisija) ir saņēmusi ieinteresēto piegādātāju jautājumus par atklāta konkursa “Pansionāta “Lauciene” ēku energoefektivitātes paaugstināšanas 1. kārta”, identifikācijas Nr. TNP 2024/17 (turpmāk – Atklāts konkurss), dokumentāciju.

Pretendentu ievērībai:
1. Komisija informē, ka tika veikti šāda veida grozījumi:
1.1. veikti labojumi un papildinājumi Atklāta konkursa nolikumā (turpmāk – Nolikums) un Nolikuma 11. pielikumā “Līguma projekts”, kas grozītajos dokumentos iekrāsoti sarkanā krāsā;
1.2. veikti labojumi un papildinājumi Nolikuma 4. pielikumā “Darbu apjomu tāme” (turpmāk – Darbu apjomu tāme). Pozīcijas, kurās veikti labojumi ar šo Jautājumu – atbilžu apkopojumu, ir iekrāsotas dzeltenā krāsā.
1.3. Ir grozītas Nolikuma 3. pielikuma “Būvprojekts” (turpmāk – Būvprojekts) Arhitektūras risinājumu sadaļas, kas pievienotas Jautājumu – atbilžu apkopojuma pielikumā ZIP formāta failā.
2. Visi Atklāta konkursa dokumenti, kuros veikti grozījumi, pievienoti Elektronisko iepirkumu sistēmā pie attiecīgā iepirkuma aktuālajiem dokumentiem.
3. Ņemot vērā to, ka ir veikti grozījumi Atklāta konkursa dokumentos, Komisija pagarina piedāvājumu iesniegšanas termiņu atbilstoši Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 10. punktam, pārceļot to no 2024. gada 3. jūnija plkst. 10:00 uz 2024. gada 17. jūnija plkst. 10:00 un piedāvājumu atvēršanas termiņu no 2024. gada 3. jūnija plkst. 14:00 uz 2024. gada 17. jūnija plkst. 14:00.
4. Ieinteresētajiem piegādātājiem lūgums sekot aktuālajai informācijai Talsu novada pašvaldības pircēja profilā Elektronisko iepirkumu sistēmā:  https://www.eis.gov.lv/EKEIS/Supplier/Procurement/121448 . 

Komisija 2024. gada 31. maija sēdē ir izskatījusi un sagatavojusi atbildes uz ieinteresētā piegādātāja jautājumiem:

[bookmark: _Hlk128400922]Jautājums Nr. 1:
Nolikuma punktā 2.8 norādīts: Līguma izpildes termiņš: 6 (sešu) mēnešu laikā no līguma spēkā stāšanās brīža.. Lokālajā tāmē Nr.1 Pagaidu žoga noma, moduļu un cita būvlaukuma aprīkojuma nomas periods norādīts 2.mēneši. Lūdzu paskaidrojiet, vai veiciet labojumus.
Atbilde Nr. 1: 
Komisija, sadarbojoties ar projekta vadītāju un projektētāju, informē, ka ir veiktas izmaiņas Darbu apjomu tāmes Lokālās tāmes Nr. 1 (Būvlaukuma ierīkošana un uzturēšana) 1., 3., 4., 5., 6., 7., 9., 13., 19., 20. un 21. pozīcijās.

Jautājums Nr. 2:
Rasējumā ,,Ieejas jumtiņa siltinājuma mezgls(izmaiņas),, norādīti apjomi, kas nav ietverti apjomu tāmē (tekne, bitumena ruļļa materiāls, u.c.). Lūdzu paskaidrojiet vai veiciet apjomu ietveršanu lokālajā tāmē.
Atbilde Nr. 2: 
Komisija, sadarbojoties ar projekta vadītāju un projektētāju, informē, ka ir veiktas izmaiņas Darbu apjomu tāmē, papildinot Lokālo tāmi Nr. 3 (Jumta segums, notekcaurules) ar pozīciju Nr. 13.

Jautājums Nr. 3:
Lokālajā tāmē Nr.3 norādīts:
	7
	
	Tērauda valcprofila jumta seguma ieklāšana
	m2
	1,482.00

	
	
	Ruukki Valcprofils Metāla Jumta Segums 50 Plus Matt (Matēts) 0.50mm SR27-545A/B (RR22)
	m2
	1,704.30


Fasāžu rasējumos norādīts cits jumta seguma tips un tonis. Lūdzam skaidrojumu.
Atbilde Nr. 3: 
Komisija, sadarbojoties ar projekta vadītāju un projektētāju, informē, ka ir precizēts Būvprojekta Arhitektūras risinājumu sadaļas AR-10-1 SIENU TIPU SPECIFIKĀCIJA sadaļā esošais dokuments “Sienu tipi” (Rasējuma Nr. PL-23_7(i)), kas ar nosaukumu PL-23_7(i) (3) pievienots šī Jautājumu – atbilžu apkopojuma pielikumā. Tajos ir precizēts jumta seguma nosaukums RUKKI Valcprofils. Būvdarbos ir paredzēts izmantot šādu materiālu vai tā ekvivalentu.

Jautājums Nr. 4:
Fasāžu rasējumos norādīts, ka ,,PALODZES, SKĀRDA ELEMENTI, ŪDENS NOTEKAS, METĀLA DAĻAS, PE, MAT. BIEZUMS 0,7MM, VAI ANALOGS,, Rukki pārstāvis norāda, ka 0,7 mm biezi izstrādājumi netiek piedāvāti ar krāsu toņu apdari, vienīgi cinkoti.
Ir iespējams 0,6 mm biezi izstrādājumi toņu apdarē. Uzaicinām veikt izmaiņas.
Atbilde Nr. 4: 
Komisija, sadarbojoties ar projekta vadītāju un projektētāju, informē, ka tirgū ir pieejami skārda elementi 0,7 mm biezumā ar krāsu toņu apdari, kas ir ilgtspējīgāki nekā izstrādājumi ar 0,6 mm biezumu.

Jautājums Nr. 5:
PL-23_3(i) ,, Logu specifikācijas (izmaiņas) norādīts, ka ,, -Logu rāmjos iestrādāt pastāvīgās dabīgās gaisa -Logu rāmjos iestrādāt pastāvīgās dabīgās gaisa pieplūdes iekārtas (piemēram Airbox vai ekvivalents). Tāmes apjomos dotās iekārtas nevaram atrast. Lūdzam paskaidrot par Airbox iekārtu apjomiem.
Atbilde Nr. 5: 
Komisija, sadarbojoties ar projekta vadītāju un projektētāju, paskaidro, ka pretendentam jāpiedāvā logu cena, ņemot vērā pastāvīgās dabīgā gaisa ventilācijas iekārtas. Ir precizēts Būvprojekta Arhitektūras risinājumu sadaļas AR-18-0 LOGU SPECIFIKĀCIJA sadaļā esošais dokuments “Logi” (Rasējuma Nr. PL-23_3(i)), kas ar nosaukumu PL-23_3(i) (4) pievienots šī Jautājumu – atbilžu apkopojuma pielikumā. Tajā ir precizēts logu skaits, specifikācija un tehniskie parametri.

Jautājums Nr. 6:
Lokālā tāme Nr. 3 Jumta segums notekcaurules: 
1) BP Lapā PL-23-6(i) Pārsegumu specifikācija doti apjomi - pārsegums 2088 m2, jumts 5094 m2,  savukārt  tāmēs  pozīcijās jumta apjoms- 1482 m2, pārseguma apjoms -847 m2.
Lūdzam precizēt atjaunojamā jumta un pārseguma apjomus.
2) BP Lapā PL-23_11(i)) doti apjomi -Ruukki Ūdensnotekas Konektors Ø150/100mm 32 gab., bet tāmes  pozīcijā Nr. 9 -81 gab. 
Lūdzam precizēt konektoru skaitu.
Atbildes Nr. 6:
1) Komisija, sadarbojoties ar projekta vadītāju un projektētāju, informē, ka Būvprojekta Arhitektūras risinājumu sadaļas AR-6-1 JUMTA PLĀNS sadaļā esošais dokuments “Jumts” (Rasējuma Nr. PL-23_11(i)) ir skaidri norādīti jumta izmēri, pēc kuriem veikt aprēķinus un pārliecināties par renovējamā korpusa darbu apjomiem un to atbilstību Darbu apjomu tāmes Lokālās tāmes Nr. 5 “Bēniņu siltināšana” un Lokālās tāmes Nr. 3 pozīcijās Lokālajā tāme Nr. 3 un Lokālajā Tāmē Nr. 5 (bēniņu siltināšana). Projekta lapā PL-23_6(i) ir norādīti visu ēkas korpusu kopējais apjoms, bet ņemot vērā, ka patreiz paredzēts veikt tikai šā korpusa renovāciju, tad darbu apjomos norādīts faktiski veicamais darbu apjoms.
2) Komisija, sadarbojoties ar projekta vadītāju un projektētāju, informē, ka ir veiktas izmaiņas Darbu apjomu tāmes Lokālās tāmes Nr. 3 (Jumta segums, notekcaurules) pozīcijā Nr. 9, kur precizēts konektoru skaits uz 32 gab.

Jautājums Nr. 7
Lokālās tāmes Nr. 5 Bēniņu siltināšana,  pozīcijā Nr. 5 norādīts apjoms:
	Zāģmateriāli 50x150mm (C24 klase),
ieskaitot piegādi un izkraušanu ar manipulatoru
	m3
	0.70


Pārskatot BP Lapā PL-23_BP_AR_333-003 dotās grīdas dēļu dimensijas un bēniņu laipu kokmateriālu specifikācijā norādīto kopējo garumu metros, kā arī mezglā norādīto laipas platumu, apjomam būtu jābūt 7.3 m3. Secinām, ka ne tāmē, ne projektā norādītais apjoms neatbilst mezglu risinājumiem.
Kā arī  BP Lapā PL-23_AR_333-004, Mezgls 4 norādīts bēniņu  siltinājums b=300mm,  bet tāmes  pozīcijā Nr. 3 -350 mm.
Lūdzam pārskatīt bēniņu laipas izbūvē nepieciešamo zāģmateriālu skaitu un precizēt apjomu, kā arī precizēt nepieciešamo beramās vates biezumu. 
Atbilde Nr. 7
Komisija, sadarbojoties ar projekta vadītāju un projektētāju, informē, ka attiecībā uz bēniņu laipas izbūvē nepieciešamajiem zāģmateriāliem ir veiktas izmaiņas Darbu apjomu tāmes Lokālās tāmes Nr. 5 (Bēniņu siltināšana) pozīcijā Nr. 5, kurā precizēts zāģmateriālu apjoms – 7,3 m3.
Attiecībā bēniņu siltinājumu projektētājs norāda, ka ir precizēts Būvprojekta Arhitektūras risinājumu sadaļas AR-9-1 PĀRSEGUMA UN JUMTA TIPU SPECIFIKĀCIJA sadaļā esošais dokuments “Pērseguma tipi” (Rasējuma Nr. PL-23_6(i)), kas ar nosaukumu PL-23_6(i) (2) pievienots šī Jautājumu – atbilžu apkopojuma pielikumā un kur norādīta izolācija 350 mm biezumā atbilstoši Darbu apjomu tāmē norādītajam.

Jautājums Nr. 8:
Lokālā tāme Nr. 7 Dažādi darbi:
1) BP  rasējumu lapās nav norādīts pagarināmo spāru daudzums, līdz ar to nevar korekti aprēķināt leņķu, vītņstieņu, uzgriežņu un paplākšņu daudzumu un izmaksas, Pozīcijai Nr. 3 koka karkasa izbūve.
Lūdzam precizēt lokālo tāmi, norādot pagarināmo spāru daudzumu.
2) Pozīcija Nr. 7 Veikt ieejas mezglu remontu. No šī  ieraksta lokālajā tāmē nav saprotams, kādi darbi būs jāveic.
Lūdzam precizēt lokālo tāmi, norādot konkrēti veicamos darbus un to  apjomu.

Atbildes Nr. 8:
1) Komisija, sadarbojoties ar projekta vadītāju un projektētāju, paskaidro, ka koka spāru pagarinājums ir pieņemts 1600 mm, esošai spārei pieguļošā daļa – 1000 mm (1600 mm ir ar rezervi, lai iegūtu attiecīgo pārkari pēc siltināšanas), kopējais pagarināmo spāru skaits 60 gab.
2) Projektētājs, norāda, ka iespējamajiem piegādātājiem ir paredzēta obligāta objekta apskate, kuras laikā tie var pārliecināties par faktisko situāciju ieejas mezgliem un nepieciešamajiem darbiem mezglu atjaunošanā.

Jautājums Nr. 9:
BP Lapā  PL-23_11(i) norādītas jumta kāpnes, bet lokālo tāmju apjomos  kāpnes nav paredzētas.
[image: ]
Lūdzam precizēt vai BP Lapā  PL-23_11(i) norādītās  kāpnes ir esošas, kuras jāsaglabā vai ir  jāparedz jaunas?
Atbilde Nr. 9:
Komisija, sadarbojoties ar projekta vadītāju un projektētāju, informē, ka ir veiktas izmaiņas Darbu apjomu tāmes Lokālās tāmē Nr. 3 (Jumta segums, notekcaurules), kas papildināta ar pozīciju Nr. 14, kurā paredzētas projektētās metāla kāpnes.

Jautājums Nr. 10:
1. Lokālajā tāmē Nr.4 norādīti apjomi Fundermax apdares loksnēm:
	Fasādes sienu apdare ar Fundermax plāksnēm
	m2
	2,225.00

	Fundermax apdares plāksnes
	m2
	2,670.00

	Cokola apdare ar  Fundermax plāksnēm
	m2
	105.00

	Fundermax apdares plāksnes
	m2
	126.00


Fasāžu projekta lapās norādīti Fundermax apdares lokšņu kodi:,, FUNDERMAX apdares plāksnes Sienas panelis 47980 DC/47981 DC, 4200x1300x8mm un FUNDERMAX apdares plāksnes HPL Sienas panelis 6014 MMG, 4200x1300x8mm, Pelēks marmors metēts.’’
Fundermax ražotāju pārstāvji lūdz precizēt apdares dekoru kodus, jo norādītos tie neatpazīst.
Lūdzam precizēt sienas paneļu dekoru kodus(artikulus), kā arī precizēt sienu plākšņu apjomus norādītajiem diviem toņiem, ņemot vērā ka cenas atsķirīgiem toņiem iespējamas dažādas.
Atbilde Nr. 10
Komisija, sadarbojoties ar projekta vadītāju un projektētāju, norāda precizētus Fundermax paneļu dekoru kodus, kas paredzēti izmantot būvdarbos (vai ekvivalenti):
1) Fundermax NY - 0066 SAND – 1860 m2;
2) Fundermax NY - 0768 Sparrow – 810 m2.
Pēc Fundermax paneļu ražotāja sniegtās informācijas cenas atšķirīgām krasām neatšķiras. 

Jautājums Nr. 11:
Projektā un lokālajā tāmē nr.4 (pozīcija 5) fasādes apdarei izvēlētais risinājums ir Fundermax apdares plāksnes. Tika noskaidrots no izplatītājiem, ka konkrētās projektā izmantojamās plāksnes ir paredzētas iekšdarbiem, lūdzam apstiprināt, vai tiešām tiks izmantotas iekšējās apdares plāksnes āra apdarei?
Atbilde Nr. 11:
Komisija, sadarbojoties ar projekta vadītāju un projektētāju, informē, ka ir precizēts Būvprojekta Arhitektūras risinājumu sadaļas AR-10-1 SIENU TIPU SPECIFIKĀCIJA sadaļā esošais dokuments “Sienu tipi” (Rasējuma Nr. PL-23_7(i)), kas ar nosaukumu PL-23_7(i) (3) pievienots šī Jautājumu – atbilžu apkopojuma pielikumā. Tajā ir precizēti Fundermax plākšņu kodi, kas paredzēti ārdarbiem. Fasāžu apdares plākšņu kodi tiks precizēti autoruzraudzības kārtā. Ir precizēta arī siltinājuma materiāla lambda.

Jautājums Nr. 12:
Lūdzu precizēt būvlaukuma uzturēšanas laiku /mēn. pēc tāmes redzams kā objekts rēķināts uz 2 mēn. bet pēc nolikuma jābūt 6 mēn.
Atbilde Nr. 12:
Komisija lūdz skatīt Atbildi Nr. 1.

Jautājums Nr. 13:
Nolikuma punkts Nr. 3.6 ar sekojošiem apakšpunktiem nosaka prasību Pretendenta pieredzei “3.6. Pretendents iepriekšējo 5 (piecu) gadu laikā (2019., 2020., 2021., 2022., 2023. gadā un 2024. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kur līgumcena par kopējiem būvdarbiem ir vismaz 800 000,00 (astoņi simti tūkstoši) EUR, neieskaitot PVN, un veikti publiskas būves* jaunbūves, pārbūves vai atjaunošanas būvdarbi, kuru ietvaros: 3.6.1. veikti fasādes un cokola siltināšanas darbi; 3.6.2. veikti jumta siltināšanas darbi; 3.6.3. veikti logu un durvju izbūves vai nomaiņas darbi”. Ņemot vērā, ka konkrētā iepirkuma objektā tehniskais risinājums ir bēniņu siltināšana un jumta seguma nomaiņa, lūdzam precizēt nolikuma apakšpunktu Nr. 3.6.2., aizvietojot prasību pēc jumta siltināšanas darbiem, vai papildinot to ar otru opciju pieredzes prasību izpildei ar tekstu, kā piemēram, “veikti bēniņu siltināšanas un jumta seguma nomaiņas darbi”. 
Atbilde Nr. 13:
Izvērtējot Pretendenta priekšlikumu, Komisija pieņēma lēmumu grozīt Nolikuma 3.6.2. un 3.7.1.2. apakšpunktus, izsakot tos šādā redakcijā:
“veikti bēniņu siltināšanas un jumta seguma nomaiņas darbi”.

Jautājums Nr. 14:
Lūdzam nepārprotami norādīt, vai nolikuma apakšpunktos 3.6.1., 3.6.2. un 3.6.3 minētajiem darbiem ir vai nav jābūt veiktiem viena būvdarbu līguma ietvaros.
Atbilde Nr. 14:
Komisija vērš uzmanību, ka aiz Nolikuma 3.6.1., 3.6.2. un 3.6.3. apakšpunktos minēto darbu uzskaitījuma ir paskaidrots, ka “Pretendents 3.6. punktā prasīto pieredzi var apliecināt ar vienu līgumu, kura ietvaros ir veikti 3.6.1. – 3.6.3. apakšpunktos norādītie darbi.”, kas Komisijas ieskatā nepārprotami norāda, ka minētajiem darbiem jābūt veiktiem viena līguma ietvaros.

Jautājums Nr. 15:
Projektā paredzētas fasādes apdares plāksnes Fundermax, vai mēs varam piedāvāt ekvivalentus materiālus?
Atbilde Nr. 15:
Komisija paskaidro, ka Nolikuma 2.15. punktā ir atrunāta kārtība, kādā veidā pretendenti var piedāvāt ekvivalentas preces vai standartus, kas atbilst Atklāta konkursa dokumentos noteiktajām prasībām un parametriem.

Jautājums Nr. 16:
03.05.2024. un 13.05.2024. Pasūtītājs (Ķekavas novada pašvaldība), EIS ievietoja paziņojumus, par termiņa pagarināšanu saistībā ar pretendentu iesūtītajiem jautājumiem uz kuriem nepieciešams sniegt atbildes un veikt grozījumus dokumentācijas sagatavošanai. Uz 31.05.2024. EIS nav ielikti šie grozījumi un sniegtas atbildes. Ņemot vērā augstāk minēto, lūdzu Pasūtītāju sniegt informāciju, vai 03.06.2024. iesniedzot piedāvājumu jāņem vērā sākotnējā informācija un tehniskā specifikācija, vai tomēr būs kādi būtiski grozījumi iepirkuma dokumentācijā?
Atbilde Nr. 16:
Komisija informē, ka ar šo Jautājumu – atbilžu apkopojumu ir veikti grozījumi Atklāta konkursa dokumentos un pagarināts piedāvājumu iesniegšanas termiņš atbilstoši Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 10. punktam.

Pielikumā: Seši rasējumi ZIP formāta failā.

Komisijas priekšsēdētājs        	   	                (paraksts)*			          D. Pētersons

*ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


Alsberga 25690508
solvita.alsberga@talsi.lv 

